b"\n_START_ARTICLE_\nRuijan Kaiku\n_START_PARAGRAPH_\nRuijan Kaiku ('Gjenklang fra Norge') er en avis for kvener, norskfinner og finlendere som ble grunnlagt i 1995._NEWLINE_Redaksjonen best\xc3\xa5r av sjefsredakt\xc3\xb8r Liisa Koivulehto og nettredakt\xc3\xb8r og journalist Heidi Nilima Monsen, som har sine kontor i henholdsvis Troms\xc3\xb8 og Alta. Avisa gis ut av Ruijan Kaiku AS med Nordavis AS (66\xc2\xa0%) og Norske Kveners Forbund (34\xc2\xa0%) som eiere. Nordavis AS driver ogs\xc3\xa5 Mediehuset Altaposten._NEWLINE_Ruijan Kaiku er ei trespr\xc3\xa5klig avis som prim\xc3\xa6rt skriver p\xc3\xa5 norsk, kvensk og finsk, men ogs\xc3\xa5 p\xc3\xa5 me\xc3\xa4nkieli og svensk. Avisa har abonnenter b\xc3\xa5de i Norge, Sverige og Finland._NEWLINE_I begynnelsen kom avisa ut annenhver uke. Etter \xc3\xb8konomiske problemer kommer avisa n\xc3\xa5 ut hver femte uke, men fremdeles i samme avisformat (tabloid, 8-16 sider) som ved oppstarten. Avisa skriver om kvenske forhold og om arbeidet med \xc3\xa5 styrke kvensk og finsk spr\xc3\xa5k og kultur i Norge, og nyheter fra ulike kvenforeninger og institusjoner, samt om forholdene hos andre \xc3\xb8stersj\xc3\xb8finske minoriteter i Norden."